ประชาสัมพันธ์ในการจัดเก็บภาษีฯ ประจำปี พ.ศ. 2554
ขององค์การบริหารส่วนตำบลนาเรียง  อำเภอพรหมคีรี จังหวัดนครศรีธรรมราช
ภาษีโรงเรือนและที่ดิน  หมายถึง  ภาษีที่จัดเก็บจากโรงเรือนหรือสิ่งปลูกสร้าง    อย่างอื่น ๆ กับที่ดินซึ่งใช้ต่อเนื่องกับโรงเรือนหรือสิ่งปลูกสร้างนั้น

ดังนั้น โรงเรือน ได้แก่ บ้าน ตึกแถว  อาคาร ร้านค้า  สำนักงาน  บริษัท  ธนาคาร  โรงแรม  โรงภาพยนตร์  โรงพยาบาล  โรงเรือน  แฟลต  หรือ
อพาร์ทเม้นท์  คอนโดมิเนียม  หอพัก  สนามมวย  สนามม้า  คลังสินค้า ฯลฯ

ส่วนคำว่า สิ่งปลูกสร้าง ได้แก่ ท่าเรือ  สะพาน อ่างเก็บน้ำ ถังเก็บน้ำมัน คานเรือ ซึ่งมีลักษณะการก่อสร้างติดที่ดินเป็นการถาวร เป็นต้น
ผู้มีหน้าที่ชำระภาษี

1.หากเจ้าของทรัพย์สินอันได้แก่โรงเรือนหรือสิ่งปลูกสร้างอย่างอื่น ๆ และที่ดิน เป็นเจ้าของเดียวกัน เจ้าของทรัพย์สินนั้นก็เป็นผู้มีหน้าที่เสียภาษี

2.แต่ถ้าที่ดินและโรงเรือนหรือสิ่งปลูกสร้างอย่างอื่น ๆ เป็นคนละเจ้าของ  กฎหมายกำหนดให้เจ้าของโรงเรือนหรือสิ่งปลูกสร้างอย่างอื่น ๆ   ต้องเป็น
ผู้เสียภาษี
ขั้นตอนการชำระภาษี

1.เจ้าของทรัพย์สินหรือผู้รับมอบอำนาจ   มีหน้าที่ยื่นแบบพิมพ์แจ้งรายการทรัพย์สิน  (แบบ ภ.ร.ด.2) ต่อพนักงานเจ้าหน้าที่ในท้องที่   

ตั้งแต่เดือนมกราคม - สิ้นเดือนกุมภาพันธ์  ของทุกปี     

2.พนักงานเจ้าหน้าที่แจ้งรายการประเมิน (ภ.ร.ด.8)

3.ผู้รับประเมินต้องชำระภาษี  ภายใน  30 วัน นับตั้งแต่วันที่ได้รับแจ้งรับประเมิน (ภ.ร.ด.8)

การประเมินค่ารายปี
ค่ารายปี หมายความว่า จำนวนเงินซึ่งได้จากทรัพย์สินนั้นอันสมควรในปีหนึ่ง ๆ   โดยคำนึงถึงลักษณะของทรัพย์สิน ขนาดพื้นที่  ทำเลที่ตั้ง และบริการสาธารณะที่ทรัพย์สินนั้นได้รับประโยชน์
การคิดอัตราค่าภาษี

พนักงานเจ้าหน้าที่ เป็นผู้มีอำนาจหน้าที่     ในการคำนวณค่ารายปี และการประเมินค่าภาษี    ตามหลักเกณฑ์และวิธีการที่กำหนดไว้ในกฎหมาย  โดยจะคิดภาษีใน อัตราร้อยละ  12.5  ของค่ารายปี

เงินเพิ่มและค่าปรับ
1.ผู้ใดละเลยไม่ยื่นแบบแสดงรายการภายในระยะเวลาที่กำหนด มีความผิดปรับไม่เกิน 200 บาท  
2.กรณีที่ออก (ภ.ร.ด.8) และไม่มาชำระ  ภายใน   30 วัน  ต้องเสียเงินเพิ่มดังต่อไปนี้
     

- ถ้าชำระไม่เกิน 1 เดือน นับแต่วันที่พ้นกำหนดต้องเสีย เงินเพิ่มร้อยละ 2.5 ของค่าภาษี
     

- ถ้าเกิน 1 เดือน แต่ไม่เกิน  2 เดือน  ต้องเสียเงินเพิ่มร้อยละ 5  ของค่าภาษี
     

- ถ้าเกิน 2 เดือน แต่ไม่เกิน  3 เดือน  ต้องเสียเงินเพิ่มร้อยละ 7.5 ของค่าภาษี
     

- ถ้าเกิน 3 เดือน แต่ไม่เกิน  4  เดือน  ต้องเสียเงินเพิ่มร้อยละ 10 ของค่าภาษี

การยื่นแบบพิมพ์เพื่อแจ้งรายการทรัพย์สิน (ภ.ร.ด.2)


1.ภายในเดือนกุมภาพันธ์ของทุกปี ให้ผู้รับประเมินยื่นแบบพิมพ์เพื่อแจ้งรายการทรัพย์สิน  (ภ.ร.ด.2) ต่อพนักงานเจ้าหน้าที่ในท้องที่  ซึ่งทรัพย์สินนั้นตั้งอยู่

2. ถ้าหากเกิดสาธารณภัย  หรือเหตุพ้นวิสัยที่จะป้องกันได้โดยทั่วไปในปีที่ผ่านมา ผู้ว่าราชการจังหวัดมีอำนาจเลื่อนกำหนดเวลายื่นแบบ ภ.ร.ด. 2 ออกไปได้ตามที่เห็นสมควร

3. เพื่อให้เกิดความสะดวกแก่ประชาชน และการปฏิบัติเกิดความรวดเร็ว องค์การบริหารส่วนตำบล จะส่งแบบแจ้งรายการทรัพย์สิน   (แบบ ภ.ร.ด.2) ไปยังผู้ประเมินเสียแต่เนิ่น ๆ  และประชาสัมพันธ์อื่น ๆ อันที่จะทำให้ผู้ประเมิน    เกิดความสะดวกและเต็มใจที่จะมายื่นแบบและชำระค่าภาษี
ทรัพย์สินที่ได้รับการยกเว้นไม่ต้องเสียภาษีโรงเรือนและที่ดิน

1. พระราชวังอันเป็นส่วนของแผ่นดิน

2.ทรัพย์สินของรัฐบาล ซึ่งใช้ในกิจการของรัฐบาลหรือสาธารณะและทรัพย์สินของการรถไฟแห่งประเทศไทยที่ใช้ในกิจการของ   การรถไฟโดยตรง

3.ทรัพย์สินของโรงพยาบาลสาธารณะและโรงเรือนสาธารณะ  ซึ่งกระทำกิจการอันมิใช่เพื่อเป็นผลกำไรส่วนบุคคล และใช้เฉพาะให้การรักษาพยาบาลและในการศึกษา

4.ทรัพย์สินซึ่งเป็นศาสนสมบัติอันใช้เฉพาะศาสนกิจอย่างเดียว หรือเป็นที่อยู่ของสงฆ์

5.โรงเรือนหรือสิ่งปลูกสร้างอย่างอื่น ๆ  ซึ่งปิดไว้ตลอดปี และเจ้าของมิได้อยู่เองหรือให้ผู้อื่นอยู่นอกจากคนเฝ้า ในโรงเรือนหรือสิ่งปลูกสร้างอย่างอื่น ๆ หรือในที่ดินซึ่งใช้ต่อเนื่องกัน

6. โรงเรือนหรือสิ่งปลูกสร้างของการเคหะแห่งชาติที่ผู้เช่าซื้ออาศัยอยู่เอง โดยมิได้ใช้เป็นที่เก็บสินค้าหรือประกอบการอุตสาหกรรม หรือประกอบ    กิจการอื่นเพื่อหารายได้

ภาษีบำรุงท้องที่ หมายถึง ภาษีที่  จัดเก็บจากบุคคลธรรมดาซึ่งเป็นเจ้าของที่ดินผู้ที่ครอบครอง  เจ้าของที่ดินอาจจะครอบครองที่ดิน   แปลงเดียวหรือหลายแปลงที่อยู่ในจังหวัดเดียวกัน และใช้ที่ดินนั้นเป็นที่อยู่อาศัยของตน เป็นที่เลี้ยงสัตว์ของตน หรือประกอบกสิกรรมของตน  ให้ลดหย่อนไม่ต้องเสียภาษีบำรุงท้องที่ ซึ่งถ้าเป็นที่ดินนอกเขตเทศบาล หรือนอกเขตสุขาภิบาล  ให้ลดหย่อนได้ไม่เกิน 5 ไร่ 
การยื่นแบบแสดงรายการเสียภาษี
1.ให้เจ้าของที่ดินซึ่งมีหน้าที่เสียภาษีบำรุงท้องที่ นำโฉนดที่ดินมายื่นแบบแสดงรายการที่ดิน  (ภ.บ.ท.5)  ต่อพนักงานเจ้าหน้าที่ ตั้งแต่เดือน มกราคม ของทุกรอบ  4  ปี 
2.ให้เจ้าของที่ดินซึ่งมีหน้าที่เสียภาษีบำรุงท้องที่มาชำระภาษี  ตั้งแต่เดือนมกราคม  -  สิ้นเดือนเมษายน  ของทุกปี
3.ผู้ที่ได้รับโอนกรรมสิทธิ์ที่ดินใหม่       หรือเมื่อที่ดินที่มีการเปลี่ยนแปลงให้ยื่นแบบ แสดงรายการที่ดิน (ภ.บ.ท.5) ภายใน 30 วัน  นับแต่วันที่โอนกรรมสิทธิ์หรือมีการเปลี่ยนแปลง

อัตราการเสียภาษี
ซึ่งอัตราการเสียภาษีนั้น ขึ้นอยู่กับราคาของที่ดินในตำบลที่มีพื้นที่ที่แตกต่างกัน โดยกำหนดเขตในตำบลนั้นแยกออกเป็นหน่วย ๆ เพื่อให้การตีราคาปานกลางเป็นไปโดยเที่ยงธรรม

เงินเพิ่มและค่าปรับ

1.ผู้ใดรู้อยู่แล้วหรือจงใจแจ้งข้อความอันเป็นเท็จ และให้ถ้อยคำอันเป็นเท็จ มาแสดงเพื่อหลีกเลี่ยงหรือพยายามหลีกเลี่ยงการเสียภาษี ต้องระวางโทษ   จำคุกไม่เกิน  6  เดือน  หรือปรับไม่เกิน 2,000  บาท  หรือทั้งจำทั้งปรับ  
2.ผู้ใดละเลยไม่ยื่นแบบแสดงรายการภายในระยะเวลาที่กำหนด จะต้องเสียเงินเพิ่มร้อยละ 10  ของภาษี
3.ผู้ใดยื่นแบบแสดงรายการที่ดินไม่ถูกต้องทำให้เสียภาษีบำรุงท้องที่ลดน้อยลง จะต้องเสียเงินเพิ่มร้อยละ 10  ของค่าภาษี
4.ผู้ใดชี้เขตแจ้งจำนวนเนื้อที่ไม่ถูกต้องทำให้ค่าภาษีลดน้อยลง จะต้องเสียเงินเพิ่มอีก  1  เท่า  ของค่าภาษีประเมินเพิ่มเติม

5.ผู้ใดชำระภาษีเกินวันที่ 30 เมษายน   ของทุกปี  ต้องเสียเงินเพิ่มร้อยละ 24 ต่อปีของค่าภาษี  เศษของเดือนให้นับเป็นหนึ่งเดือน
และสามารถเรียกเก็บภาษีย้อนหลังได้ไม่เกิน 10 ปี
เจ้าของที่ดินไม่ต้องเสียภาษี

1.ที่ดินที่เป็นที่ตั้งพระราชวังอันเป็นสาธารณสมบัติของแผ่นดิน
2.ที่ดินที่เป็นสาธารณสมบัติของแผ่นดินหรือที่ดินของรัฐที่ใช้ในกิจการของรัฐหรือสาธารณะ โดยมิได้หาผลประโยชน์
3.ที่ดินของราชการส่วนท้องถิ่นที่ใช้ใน  กิจการของราชการส่วนท้องถิ่นหรือสาธารณะ  โดยมิได้หาผลประโยชน์
4.ที่ดินที่ใช้เฉพาะการพยาบาลสาธารณะ การศึกษา  หรือการกุศลสาธารณะ
5.ที่ดินที่ใช้เฉพาะศาสนกิจศาสนาใดศาสนาหนึ่ง ที่ดินที่เป็นกรรมสิทธิ์ของวัด  ไม่ว่าจะใช้ประกอบศาสนกิจศาสนาใดศาสนาหนึ่งหรือไม่  หรือ
ที่ศาลเจ้า  โดยมิได้หาผลประโยชน์
6.ที่ดินที่ใช้เป็นสุสานและณาปนสถาน สาธารณะโดยมิได้รับประโยชน์ตอบแทน
7.ที่ดินที่ใช้ในการรถไฟ การประปา   การไฟฟ้า หรือการท่าเรือของรัฐ หรือใช้เป็น สนามบินของรัฐ
8.ที่ดินที่ใช้ต่อเนื่องกับโรงเรียน  ที่ต้องเสียภาษีโรงเรือนและที่ดินอยู่แล้ว
9. ที่ดินของเอกชนเฉพาะส่วนที่เจ้าของ    ที่ดินยินยอมให้ทางราชการจัดใช้เพื่อสาธารณประโยชน์ โดยเจ้าของที่ดินมิได้ใช้หรือหาผลประโยชน์ในที่ดินเฉพาะส่วนนั้น

ภาษีป้าย หมายถึง เป็นภาษีที่จัดเก็บจากป้ายแสดงชื่อ  ยี่ห้อ  หรือเครื่องหมายที่ใช้ในการประกอบการค้า หรือประกอบกิจการค้าหรือประกอบ   กิจการอื่นเพื่อหารายได้ ไม่ว่าจะแสดงหรือโฆษณาไว้ที่วัตถุใด ๆ ด้วยอักษร  ภาพ  หรือเครื่องหมายที่เขียนเกาะสลัก จารึก หรือทำให้ปรากฏด้วยวิธีอื่น
การยื่นแบบแสดงรายการ
1.ให้เจ้าของป้ายชื่อยื่นแบบแสดงรายการป้าย (ภ.ป.1) ต่อพนักงานเจ้าหน้าที่  ตั้งแต่เดือนมกราคม - สิ้นเดือนมีนาคม  ของทุกปี 
2. พนักงานเจ้าหน้าที่แจ้งรายการประเมิน (ภ.ป.3)

3.ผู้รับประเมินจะต้องชำระภาษีภายใน  15 วัน นับแต่วันที่ได้รับแจ้งการประเมิน ยกเว้น ป้ายที่เริ่มติดตั้ง หรือแสดงในปีแรกให้เสียภาษีเป็นรายงวด ๆ ละเดือนของทุกปี
อัตราภาษี
1.ป้ายที่มีอักษรไทยล้วน คิดอัตรา 3 บาท  ต่อ  500  ตารางเซนติเมตร
2.ป้ายที่มีอักษรไทยปนกับอักษรต่างประเทศ หรือปนกับภาพหรือเครื่องหมายอื่น คิดอัตรา  20  บาท  ต่อ  500  ตารางเซนติเมตร

3.ป้ายดังต่อไปนี้ คิดอัตรา 40 บาท   ต่อ  500  ตารางเซนติเมตร
     
-ป้ายที่มีอักษรไทยบางส่วนหรือทั้งหมดอยู่ใต้หรือต่ำกว่าอักษรต่างประเทศ
    
-ป้ายที่ไม่มีอักษรไทย ไม่ว่าจะมีภาพหรือเครื่องหมายใด ๆ หรือไม่
4. ป้ายที่คำนวณพื้นที่และประเภทของป้ายแล้ว เสียภาษีต่ำกว่า 200 บาท ให้เสียภาษีป้ายละ  200 บาท

ตัวอย่างป้าย
อักษรไทยล้วน

อักษรไทยปนอักษรต่างประเทศ หรือปนกับภาพหรือเครื่องหมายอื่น

ป้ายที่ไม่มีอักษรไทย ไม่ว่าจะมีภาพหรือเครื่องหมายใด ๆ หรือไม่

เจ้าของป้ายไม่ต้องเสียภาษีป้าย
1.ป้ายที่แสดงไว้ ณ โรงมหรสพและบริเวณของโรงมหรสพนั้นเพื่อโฆษณามหรสพ
2.ป้ายที่แสดงไว้ที่สินค้าหรือที่สิ่งหุ้มห่อหรือบรรจุสินค้า
3.ป้ายที่แสดงไว้ในบริเวณงานที่จัดขึ้นเป็นครั้งคราว
4.ป้ายที่แสดงไว้ที่คนหรือสัตว์ 
5.ป้ายที่แสดงไว้ภายในอาคารที่ใช้ประกอบ  การค้า หรือประกอบกิจการอื่นหรือภายในอาคารซึ่งเป็นที่รโหฐาน ทั้งนี้เพื่อหารายได้และแต่ละป้ายมีพื้นที่ไม่เกินที่กำหนดในกฎกระทรวง แต่ไม่รวมถึงป้าย ตามกฎหมายว่าด้วยทะเบียนพาณิชย์
6.ป้ายของราชการส่วนกลาง ราชการส่วนภูมิภาค  หรือราชการท้องถิ่นตามกฎหมายว่าด้วยระเบียบบริหารราชการแผ่นดิน
7.ป้ายขององค์กร ที่จัดตั้งขึ้นตามกฎหมายว่าด้วยการจัดตั้งองค์การของรัฐบาล  หรือตามกฎหมายว่าด้วยการนั้น ๆ และหน่วยงานที่นำรายได้ส่งรัฐ
8.ป้ายของธนาคารแห่งประเทศไทย ธนาคารออมสิน ธนาคารอาคารสงเคราะห์ ธนาคารเพื่อการ สหกรณ์และบรรษัทเงินทุนอุตสาหกรรมแห่งประเทศไทย
9.ป้ายของโรงเรียนเอกชนตามกฎหมายว่าด้วยโรงเรียนเอกชน หรือสถาบันอุดมศึกษาเอกชนตามกฎหมายว่าด้วยสถาบันอุดมศึกษาเอกชนที่แสดงไว้ ณ อาคารหรือบริเวณของโรงเรียนเอกชนหรือสถาบันอุดมศึกษาเอกชนนั้น
10.ป้ายของผู้ประกอบการเกษตร  ซึ่งค้าผลผลิตอันเกิดจากการเกษตรของตน
11.ป้ายของวัด หรือผู้ดำเนินกิจการเพื่อประโยชน์แก่การศาสนา หรือการกุศลสาธารณะโดยเฉพาะ
12.ป้ายของสมาคมหรือมูลนิธิ
13.ป้ายตามที่กำหนดในกฎกระทรวง
เงินเพิ่มและค่าปรับ
1.ผู้ใดจงใจไม่ยื่นแบบแสดงรายการภาษีป้าย  ต้องระวางโทษปรับตั้งแต่  5,000 บาท  ถึง  50,000 บาท
2.ผู้ใดละเลยไม่ยื่นแบบแสดงรายการภายในระยะเวลาที่กำหนด จะต้องเสียเงินเพิ่มร้อยละ 10  ของเงินที่ต้องเสียภาษีป้าย
3.ผู้ใดยื่นแบบแสดงรายการป้ายไม่ถูกต้อง      ทำให้เสียภาษีป้ายต่ำกว่าที่ควรจะเป็น จะต้องเสียเงินเพิ่มร้อยละ 10  ของภาษีที่ต้องประเมินเพิ่ม
4.ผู้ใดไม่ชำระภาษีภายในระยะเวลาที่กำหนด จะต้องเสีย เงินเพิ่มร้อยละ 2 ต่อเดือนของจำนวนเงินที่ต้องเสียภาษี เศษของเดือนให้นับเป็นหนึ่งเดือน

ธนาคารกรุงเทพ จำกัด

